ລັດແຄລິຟໍເນຍກຽມພ້ອມ ປະຊາຊົນ ຮັບມືກັບ ໄພແຜ່ນດິນໄຫວ (ເບິ່ງວີດິໂອລາວ/ອັງກິດ)
ພວກ​ຊ່ຽວຊານ​​ກ່າວ​ວ່າ ​ມີ​ທ່າ​ທາງ​ວ່າຈະ​ເກີດ ແຜ່ນດິນ​ໄຫວ​ຄັ້ງ​ໃຫຍ່​ອີກ ທີ່ອາດ​​ແຮງ​ເຖິງ 7.8 ຣິກ​ເຕີກໍ​ໄດ້ ​​ໃກ້​ໆ Los Angeles.
ແຜ່ນດິນໄຫວ ແລະຄື້ນຟອງຍັກສຸນາມິ ທີ່ປະທະຍີ່ປຸ່ນເມື່ອຕົ້ນປີນີ້ ແມ່ນເປັນເຫດການຕັກ ເຕືອນຢ່າງຮຸນແຮງວ່າ ປະຊາຊົນໃນທຸກແຫ່ງຫົນຄວນຈະກຽມພ້ອມສໍາລັບໄພພິບັດດັ່ງກ່າວ ຢູ່ໃນສະຫະລັດນີ້ ພວກນັກວິທະຍາສາດກ່າວວ່າ ມື້ໃດມື້ນຶ່ງ ລັດແຄລິຟໍເນຍຈະປະສົບກັບ ໄພແຜ່ນດິນໄຫວຄັ້ງໃຫຍ່ ຊຶ່ງພາໃຫ້ພວກເຈົ້າໜ້າທີ່ທ້ອງຖິ່ນໃນລັດດັ່ງກ່າວ ດໍາເນີນມາດຕາ ການຕ່າງໆເພື່ອຮັບປະກັນໃຫ້ທຸກໆຄົນກຽມພ້ອມ ດາຣາມີລາຍງານເລື້ອງນີ້ມາສະເໜີທ່ານ ພວກເດັກນ້ອຍພາກັນ “ກົ້ມລົງ ຫາທີ່ກໍາບັງຢູ່ກ້ອງໂຕະແລະບໍ່ເໜັງບໍ່ຕີງ” ໃນການເຝີກຊ້ອມ ທີ່ເຕືອນໃຫ້ຊາວລັດແຄລິຟໍເນຍທັງຫລາຍ ກຽມພ້ອມຮັບມືກັບໄພແຜ່ນດິນໄຫວ ແຜ່ນດິນໄຫວດ້ວຍຄວາມແຮງ 6 7 ຣິກເຕີ ທີ່ປະທະເມືອງ Northridge ເຂດຊານນະ ຄອນລອສແອນຈີເເລສ ລັດແຄລິຟໍເນຍ ເມື່ອປີ 1994 ນັ້ນ ໄດ້ຍັງຜົນໃຫ້ມີຜູ້ເສຍຊີວິດ 57 ຄົນ ແລະບາດເຈັບອີກຫລາຍພັນຄົນ ພວກຊ່ຽວຊານກ່າວວ່າ ມີທ່າທາງວ່າຈະເກີດແຜ່ນດິນໄຫວຄັ້ງໃຫຍ່ກວ່ານີ້ອີກ ຄືອາດມີ ຄວາມແຮງເຖິງ 7 8 ຣິກເຕີກໍໄດ້ ໃກ້ໆ Los Angeles ຢູ່ຕອນໃຕ້ຂອງແນວດິນແຕກ ແຫງທີ່ຢູ່ເລິກລົງໄປໃຕ້ດິນ ທີ່ເອີ້ນວ່າ San Andreas Fault ນັ້ນ ໃນໄລຍະຫລາຍປີຕໍ່ ໜ້ານີ້ ຊຶ່ງອາດສາມາດສົ່ງຜົນໃຫ້ຫລາຍພັນຄົນເສຍຊີວິດ ແລະສ້າງຄວາມເສຍຫາຍຫລາຍ ພັນລ້ານໂດລາ ເຂດພາກເໜືອຂອງລັດແຄລິຟໍເນຍກໍອາດຈະເກີດແຜ່ນດິນໄຫວໄດ້ເຊັ່ນກັນ ດັ່ງທີ່ນະຄອນ San Francisco ໄດ້ປະສົບກັບໄພພິບັດແຜ່ນດິນໄຫວ ແລະໄຟໄໝ້ຄັ້ງຮ້າຍແຮງ ເມື່ອປີ 1906 ຄືນຶ່ງຮ້ອຍກັບຫ້າປີຜ່ານມາແລ້ວນັ້ນ ສະພາກາແດງອາເມຣິກັນໄດ້ວາງຂາຍເຄຶ່ອງໃຊ້ໃນຍາມເກີດໄພພິບັດ ຊຶ່ງນາງລີຊາ ຄລິ້ງຄ໌ (Lisa Klink) ຊ່ຽວຊານດ້ານການສຶກສາຂອງສະພາກາແດງກ່າວວ່າ ທຸກໆຄົນຄວນຈະມີ ໄວ້ ພ້ອມກັບກຽມເຄຶ່ອງໄຊ້ແລະອຸບປະກອນທີ່ຈໍາເປັນອື່ນໆອີກໄວ້ນໍາເຊັ່ນກັນ ນາງຄລິ້ງຄ໌ ກ່າວຕໍ່ໄປວ່າ: ຊາວແຄລິຟໍເນຍບາງຄົນແມ່ນປະຕິບັດຕາມຄໍາແນະນໍາທີ່ວ່ານີ້ຢ່າງເອົາຈິງເອົາຈັງ ດັ່ງນາງ ນີໂຄລ ເພີຊີກ(Nicole Perzik)ທີ່ກ່າວວ່າ ນາງກຽມພ້ອມແລ້ວ ແຄລິຟໍເນຍເປັນລັດທີ່ພົນລະເມືອງ ມາຈາກທົ່ວທຸກມຸມໂລກ ແລະພາກສ່ວນນຶ່ງຂອງຄວາມ ຫຍຸ້ງຍາກໃນການບອກເຕືອນນັ້ນ ກໍແມ່ນວ່າ ເຮັດແນວໃດຈຶ່ງຈະໃຫ້ທຸກໆຄົນເຂົ້າໃຈວ່າ ເຂົາເຈົ້າຈໍາເປັນຕ້ອງໄດ້ກຽມພ້ອມແທ້ໆ ບາງຄົນກໍເຄີຍມີປະສົບການກັບໄພພິບັດອື່ນໆມາແລ້ວ ໂຮມທັງພາຍຸທໍເນໂດແລະນໍ້າຖ້ວມ ທີ່ນໍາເອົາຄວາມຫາຍະນະມາສູ່ຫລາຍຂົງເຂດໃນພາກກາງຂ້ອນໄປທາງຕາເວັນຕົກ ຫລື ມິດແວສຕ໌ (Midwest) ຂອງສະຫະລັດ ເມື່ອໝໍ່ໆມານີ້ ນາຍ ແບຣີ ໂກລເດິນເບີກ (Barry Goldenberk) ທີ່ມາຈາກເຂດມິດແວສຕ໌ ກ່າວວ່າລາວມີປະສົບການກັບໄພເຫລົ່າ ນັ້ນມາແລ້ວ ແລະກໍກຽມພ້ອມກັບໄພແຜ່ນດິນໄຫວໄວ້ແລ້ວ ແຄລິຟໍເນຍຖືວ່າເປັນລັດນຶ່ງທີ່ມີກົດເກນການກໍ່ສ້າງທີ່ເຄັ່ງຄັດທີ່ສຸດໃນໂລກ ແຕ່ພວກເຈົ້າໜ້າ ທີ່ມີຄວາມເປັນຫ່ວງກ່ຽວກັບພວກໂຮງຮຽນ ແລະກ່າວວ່າ ເຖິງແມ່ນຢູ່ໃນຕຶກອາຄານທີ່ວ່າ ປອດໄພດີນັ້ນ ພວກຄົນກໍສາມາດໄດ້ຮັບບາດເຈັບໄດ້ ທ່ານ ມາກ ແບນທຽນ(Mark Benthien) ຈາກສູນກາງແຜ່ນດິນໄຫວ ແຫ່ງພາກໃຕ້ລັດ ແຄລິຟໍເນຍກ່າວວ່າ ທຸກຄົນຕ້ອງກຽມພ້ອມໃນເລຶ່ອງນີ້ ສະພາກາແດງອະເມຣິກັນ ແລະພະແນກດັບເຖີງທ້ອງຖິ່ນຕ່າງໆ ສະໜອງການເຝິກອົບຮົມ ວິທີກຽມພ້ອມເປັນປະຈໍາ ແລະພວກເຈົ້າໜ້າທີກ່າວວ່າ ທຸກຄົນຄວນມີແຜນສຸກເສີນຂອງຕົນ ກຽມໄວ້ ລ່ວງໜ້າໄພພິບັດເກີດຂື້ນ ນາຍ ສະແຕນລີ ໄອຊີກສ(Stanley Isaacs) ຜູ້ສ້າງຮູບເງົາ ໄດ້ຮຽນຫລັກສູນການຕຽມ ພ້ອມ ຮັບມືກັບໄພພິບັດ ແລະລາວເອງພ້ອມກັບເມຍຂອງລາວ ແມ່ນກຽມພ້ອມສໍາລັບແຜ່ນ ດິນໄຫວທີ່ Northridge ຄັ້ງປີ 1994 ນັ້ນ ນາຍ Stanley Isaacs ໄດ້ປະດິດແລະນໍາເສື້ອຊູຊີບຂອງລາວອອກຂາຍ ຊຶ່ງລາວເອີ້ນວ່າ ເສື້ອກັກ Grab-N-Go ທີ່ບັນຈຸເຄຶ່ອງສຸກເສີນຕ່າງໆ ໂຮມທັງນໍ້າດື່ມ ມີດ ຖົງມື ແລະໄຟ ສາຍນ້ອຍໆ ພວກນັກວິທະຍາສາດກ່າວວ່າ ໄພແຜ່ນດິນໄຫວຄັ້ງໃຫຍ່ຈະສັ່ນສະເທືອນລັດແຄລິຟໍເນຍອີກ ແຕ່ຄໍາຖາມກໍແມ່ນວ່າ ມັນຈະເກີດຂື້ນເມື່ອໃດ ແລະຊາວລັດດັ່ງກ່າວກຽມພ້ອມແລ້ວຫລືຍັງ?